Jeg og en veninde boede hos Bryan og Gian Paolo i 4 dage, og havde et fantastisk ophold. Allerede før vores ankomst var de meget hjælpsomme og svarede hurtigt på alle vores spørgsmål ang. værelset og London.
Værelset er helt som på de viste billeder, og resten af boligen var rigtig hyggelig. Specielt skal den lille tilhørende have nævnes, som var et perfekt sted at nyde solen. Køkkenet var fuldt udstyret, og kunne frit benyttes. Man får også en hylde i køleskabet og et skab til at opbevarer sine ting i. Man deler badeværelset, men det oplevede vi på intet tidspunkt som noget problem.
Lejligheden ligger kun få minutters gang fra nærmeste tube station, og derfra tager de ca. 15 min ind til det centrale London. En nem og overskuelig tur.
Bryan and Gian Paolo var rigtig gode værter og fik os til at føles os meget velkommen. De kom hver dag med gode råd til hvad vi kunne se og gøre i de forskellige områder, og spurgte interesseret ind til vores dag når vi for en kort stund så hinanden om aften.

Jeg vil helt klart anbefale at man lejer dette værelse hvis man skal en tur til London, og samtidig gerne vil have et sted at slappe af.

- Sanne og Ida